เกาหลีใต้เดินหน้ากำจัดสัตว์ปีกกว่า 16 ล้านตัว เหตุไข้หวัดนกระบาดรุนแรง
เกาหลีใต้เดินหน้ากำจัดสัตว์ปีกกว่า 16 ล้านตัว เหตุไข้หวัดนกระบาดรุนแรง
16 ธ.ค. 2559

นายคิม แจ ซู รัฐมนตรีกระทรวงเกษตร อาหาร และพัฒนาชนบทของเกาหลีใต้ เปิดเผยว่า เกาหลีใต้ได้กำจัดสัตว์ปีกไปแล้วกว่า 16 ล้านตัว นับตั้งแต่ไข้หวัดนกเริ่มแพร่ระบาดในประเทศช่วงกลางเดือนพฤศจิกายน  
เกาหลีได้ประกาศยกระดับการเตือนสถานะไข้หวัดนกขึ้นสู่ระดับสูงสุด เพื่อควบคุมเชื้อไวรัสหวัดนกสายพันธุ์ H5N6 ที่กำลังแพร่ระบาดในขณะนี้
อย่างไรก็ตาม ฤดูหนาวถือเป็นช่วงที่ควบคุมการแพร่ระบาดได้ยากที่สุด เนื่องจากเป็นช่วงที่นกจะอพยพย้ายถิ่นเข้ามาในประเทศพอดี ส่งผลให้โอกาสการแพร่ระบาดของเชื้อไวรัสในฟาร์มสัตว์ปีกมากขึ้น        
ทั้งนี้ เชื้อไข้หวัดนกเริ่มระบาดในเกาหลีเป็นครั้งแรกเมื่อวันที่ 17 พฤศจิกายนที่ผ่านมา ในฟาร์มสัตว์ปีกของเมืองแฮนัม จังหวัดชอลลาใต้ และเมืองอึมซอง จังหวัดชุงชองเหนือ